CELEX: 62016TA0504
Language: da
Date: 2017-09-14 00:00:00
Title: Forenede sager T-504/16 og T-505/16: Rettens dom af 14. september 2017 — Bodson m.fl. mod EIB (Personalesag — ansatte i EIB — løn — årlig tilpasning af grundlønnen — beregningsmetode — finansiel og økonomisk krise)

30.10.2017   
            
            
               DA
            
            
               Den Europæiske Unions Tidende
            
            
               C 369/17
            
         Rettens dom af 14. september 2017 — Bodson m.fl. mod EIB
   (Forenede sager T-504/16 og T-505/16) (1)
   
   ((Personalesag - ansatte i EIB - løn - årlig tilpasning af grundlønnen - beregningsmetode - finansiel og økonomisk krise))
   (2017/C 369/25)
   Processprog: fransk
   
      Parter
   
   
      Sagsøgere: Jean-Pierre Bodson (Luxembourg, Luxembourg) og de 485 andre sagsøgere, hvis navne fremgår af bilaget til dommen (sag T-504/16) og Esther Badiola (Luxembourg) og de 15 andre sagsøgere, hvis navne fremgår af bilaget til dommen (sag T-505/16) (ved advokat L. Levi)
   
      Sagsøgt: Den Europæiske Investeringsbank (EIB) (først ved T. Gilliams og G. Nuvoli, derefter ved G. Faedo og T. Gilliams, som befuldmægtigede, bistået af advokat A. Dal Ferro)
   
      Sagens genstand
   
   Søgsmål i henhold til artikel 270 TEUF med påstand dels om annullation af afgørelserne i lønsedlerne for februar 2013 og de efterfølgende måneder, hvorved EIB’s bestyrelses afgørelse af 18. december 2012, EIB’s direktions afgørelse af 29. januar 2013, artiklen offentliggjort på intranettet den 5. februar 2013 og orienteringsskrivelsen af 15. februar 2013, som informerer personalet om vedtagelsen af de to afgørelser, finder anvendelse på sagsøgerne, dels om at tilpligte EIB at betale sagsøgerne et beløb svarende til forskellen mellem den løn, der er udbetalt i medfør af ovennævnte afgørelser, og den løn, som er skyldig efter den ordning, som blev vedtaget ved EIB’s bestyrelses afgørelse af 22. september 2009, samt erstatning for de tab, som sagsøgerne angiveligt har lidt som følge af mistet købekraft og som følge af usikkerheden med hensyn til udviklingen i deres lønforhold.
   
      Konklusion
   
   
               1)
            
            
               Den Europæiske Investeringsbanks (EIB) afgørelser om anvendelse af EIB-bestyrelsens afgørelse af 18. december 2012 og af EIB-direktionens afgørelse af 29. januar 2013, som er indeholdt i lønsedlerne for februar 2013 og de efterfølgende måneder for Jean-Pierre Bodson og de andre ansatte i EIB, hvis navne fremgår af bilaget til sag T-504/16, på den ene side, og for Esther Badiola og de andre ansatte i EIB, hvis navne fremgår af bilaget til sag T-505/16, på den anden side, annulleres.
            
         
               2)
            
            
               I øvrigt frifindes EIB.
            
         
               3)
            
            
               EIB betaler sagsomkostningerne.
            
         
      (1)  EUT C 207 af 20.7.20136 (sag oprindeligt registreret ved EU-Personaleretten under sagsnr. F-41/13 og overført til Den Europæiske Unions Ret den 1.9.2016).